సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఎన్నికల తర్వాత పవన్ మళ్లీ సినిమాల్లోకి.. నిజమేనా?
ప్రస్తుతం రాజకీయాల్లో బిజీగా మారిపోవడంతో పవన్ సినిమాలపై కన్నెత్తి కూడా చూడటం లేదు. రాజకీయ పర్యటనల పేరుతో ఆయన తమ ముందుకే వస్తున్నా.. సిల్వర్ స్క్రీన్‌పై చూడలేకపోతున్నామన్న బాధ అందరిలోనూ ఉంది.
Samayam Telugu | Updated:
Mar 6, 2019, 01:17PM IST
మెగాస్టార్ చిరంజీవి తమ్ముడిగా ‘అక్కడ అమ్మాయి.. ఇక్కడ అబ్బాయి’తో సినీ రంగంలోకి అడుగుపెట్టారు పవన్ కళ్యాణ్ . తన స్టైల్, యాక్టింగ్‌తో యూత్‌ను విశేషంగా ఆకట్టుకుని పవర్ స్టార్ అయిపోయారు. టాలీవుడ్‌లో అభిమానాన్ని భక్తి స్థాయికి తీసుకెళ్లిన వన్ అండ్ ఓన్లీ స్టార్ పవన్‌కళ్యాణ్. చాలామంది యూత్ హీరోలు తాము పవన్‌కళ్యాణ్‌కు అభిమానులమని చెప్పుకోవడానికి గర్వపడుతుంటారు. హీరో నితిన్, నిర్మాత బండ్ల గణేష్ లాంటి వారైతే ఆయనకు అభిమానులం కాదు భక్తులమని చెబుతుంటారు.
ప్రస్తుతం రాజకీయాల్లో బిజీగా మారిపోవడంతో పవన్ సినిమాలపై కన్నెత్తి కూడా చూడటం లేదు. రాజకీయ పర్యటనల పేరుతో ఆయన తమ ముందుకే వస్తున్నా.. సిల్వర్ స్క్రీన్‌పై చూడలేకపోతున్నామన్న బాధ అందరిలోనూ ఉంది. కెరీర్ పీక్స్‌లో ఉన్న సమయంలోనే రాజకీయాల్లో మార్పు తెస్తానంటూ ‘జనసేన’ పార్టీ స్థాపించిన పవన్‌కళ్యాణ్ ఇక సినిమాలకు గుడ్‌బై చెప్పేసినట్లేనని వార్తలు వినిపించాయి. ఆయన కూడా జోడు గుర్రాలపై స్వారీ చేయలేమన్న అభిప్రాయంలో పూర్తిగా రాజకీయాలకే పరిమితమైపోయారు. వచ్చే ఎన్నికల్లో ఎలాగైనా సత్తా చాటి ఏపీలో కీలకంగా మారాలని చాలా కష్టపడుతున్నారు.